Duntes iela 22, K-5, Rīga, LV-1005, tālr. 67501590, fakss 67501591, e-pasts pasts@spkc.gov.lv

Rīgā

|  |  |
| --- | --- |
| Datums skatāms laika zīmogā. Nr. 1-8.2/2025/1932  Uz . Nr. | Latvijas Ģimenes ārstu asociācija  Latvijas Lauku ģimenes ārstu asociācija  Latvijas Pediatru asociācija  Zināšanai:  Latvijas Republikas Veselības ministrijai  Nacionālajam veselības dienestam  Latvijas Infektologu, hepatologu un HIV/AIDS speciālistu asociācijai  Latvijas Bērnu infektologu biedrībai  Latvijas Infektologu un Hepatologu asociācijai |

***Par pāreju uz 13-valento vakcīnu pret pneimokoku infekciju***

Slimību profilakses un kontroles centrs (turpmāk – Centrs) informē, ka Nacionālā veselības dienesta rīkotajā atklātajā konkursā  “Vakcīnu un šļirču piegāde” valsts imunizācijas programmas ietvaros 2026. – 2027. gada iepirkumam vienā no pozīcijām uzvarēja SIA “Vakcīna” ar piedāvāto vakcīnu **“Prevenar13”** (pneimokoku polisaharīdu konjugēta vakcīna, **13-valenta**, adsorbēta, ražotājs ir “Pfizer Europe MA EEIG”), kas satur 13 *S. pneumoniae* serotipu polisaharīdus: 1, 3, 4, 5, 6A, 6B, 7F, 9V, 14, 18C, 19A, 19F un 23F. Vakcīna “Prevenar13” tiks piegādāta vakcinācijas iestādēm, sākot ar 2026. gada janvāri.

Pašreiz tiek izmantota 15-valenta vakcīna “Vaxneuvance”, kas satur divus papildu *S. pneumoniae* serotipus: 22F un 33F.

Centra epidemioloģiskās uzraudzības dati liecina, ka pašlaik invazīvo pneimokoku infekciju Latvijā visbiežāk izraisa *S. pneumoniae* serotipi 3 un 19A (39,2 % no visiem gadījumiem 2024. gadā Latvijā), kas ir iekļauti 13-valentās vakcīnas “Prevenar13” sastāvā. Tomēr, pārejot uz vakcīnu, kas satur mazāku *S. pneumoniae* serotipu polisaharīdu daudzumu, bērniem, kuri sākuši vakcināciju ar vakcīnu, kas satur lielāku serotipu polisaharīdu daudzumu, ir svarīgi turpināt un pabeigt vakcinācijas kursu ar to pašu vakcīnu, attiecīgi ar vakcīnu “Vaxneuvance”.

Ņemot vērā minēto, Centrs lūdz vakcinācijas iestādes **līdz 15. decembrim pasūtīt “Vaxneuvance” vakcīnu tādā daudzumā, lai 2026. gadā varētu turpināt vai pabeigt vakcinācijas kursu bērniem, kuri uzsākuši vakcināciju 2025. gadā ar 15-valento vakcīnu “Vaxneuvance”.**

Vakcinācijas shēma pret pneimokoku infekciju bērniem nemainās un joprojām sastāv no trim devām: pirmā deva tiek ievadīta 2 mēnešu vecumā, otrā – 4 mēnešu vecumā un trešā – 12-15 mēnešu vecumā.

Vakcīnas “Prevenar13” zāļu apraksts ir pieejams Zāļu valsts aģentūras tīmekļa vietnē[[1]](#footnote-1).

Lūdzam izplatīt informāciju asociāciju biedriem.

Direktora p.i. Dzintars Mozgis

Linda Krauze 67387670

linda.krauze@spkc.gov.lv

1. <https://dati.zva.gov.lv/zalu-registrs/info/EU/1/09/590/002?r=aHR0cHM6Ly9kYXRpLnp2YS5nb3YubHYvemFsdS1yZWdpc3Rycy8%2FaXNzPTEmYW1wO3E9UHJldmVuYXIrMTMmYW1wO0lLLTE9MSZhbXA7SUstMj0yJmFtcDtOQUM9b24mYW1wO1NBVD1vbiZhbXA7REVDPW9uJmFtcDtFU0M9b24mYW1wO0VTST1vbiZhbXA7UElNPW9uJmFtcDtSTkU9b24%3D> [↑](#footnote-ref-1)